open-index/open-wikipedia-markdown huggingface dataset:
Dipa Nusantara Aidit

**Dipa Nusantara Aidit** (30. heinäkuuta 1923 – 22. marraskuuta 1965) oli indonesialainen poliitikko. Hän johti Indonesian kommunistista puoluetta (PKI) vuodesta 1951 alkaen ja nosti sen maailman kolmanneksi suurimmaksi kommunistipuolueeksi Neuvostoliiton ja Kiinan kommunistisen puolueen jälkeen. Vuonna 1965 PKI:lla oli 3,5 miljoonaa jäsentä ja noin 20 miljoonaa kannattajaa. Aidit toimi yhteistyössä presidentti Sukarnon demokraattisesti johdetun hallinnon kanssa, ettei joutuisi konfliktiin muslimien tai armeijan kanssa. Hänet surmattiin vuoden 1965 vallankaappausyrityksen jälkiselvittelyn yhteydessä.

Aidit liittyi kommunistipuolueeseen 1943 ja tuli sen pääsihteeriksi 1954. Parlamenttiin hän nousi 1956. Kesällä 1963 Aidit pyrki välittämään Neuvostoliiton ja Kiinan kansantasavallan välisessä ideologisessa kiistassa. Hänen itsensä katsottiin olevan aatemaailmaltaan lähempänä Pekingiä kuin Moskovaa. Aiditin johdolla Indonesian kommunistit vastustivat Malesian liittovaltion muodostamista.

## Lähteet
Banamba

**Banamba** on maalaiskunta, sen keskuskylä ja Koulikoron alueen Banamban piirin hallinnollinen keskus Malissa. Se sijaitsee Nigerjoen länsipuolisella tasangolla 85 kilometriä Koulikorosta maanteitse pohjoiseen. Kunnassa on 30&nbsp;200 asukasta (vuonna 2009).

Banamban kunta rajoittuu lännessä Banamban piirin Benkadin, pohjoisessa Madina Sackon, idässä Toukoroban, Kibanin ja Duguwolowulan sekä etelässä Koulikoron piirin Sirakorolan kuntiin. Kuntaan kuuluu 28 kylää. Asukkaat ovat bambaroita, soninkeja, fulbeja ja maureja.

Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, lehmänpapu ja maapähkinä. Kotieläimiä ovat naudat, lampaat, vuohet, aasit, hevoset ja siipikarja. Banambassa pidetään viikoittaiset markkinat.

Banamban kautta kulkee Koulikorosta Nionoon johtava maantie RN27. Palveluihin kuuluu joukko alakouluja, kolme yläkoulua, yhdeksän koulutus- ja kehittämiskeskusta (CED) sekä piirin terveyskeskus.

## Lähteet
Polaskia

***Polaskia*** on meksikolainen kaktuskasvisuku, joka on saanut nimensä yhdysvaltalaisen kaktusharrastajan Charles Polaskin mukaan.

## Tuntomerkit
*Polaskia*-kaktukset ovat puumaisia, 4–5 metriä korkeita, runsashaaraisia ja tiheän latvuksen muodostavia lajeja. Varret ovat kirkkaanvihreitä ja haarautuvat toistuvasti. Niissä on 7–12 uurretta, joiden reunat ovat aaltoilevia. Areolit eli kääpiöversot ovat kilpimäisiä ja sijaitsevat lähekkäin uurteiden reunoilla. Keskipiikit voivat puuttua, säteittäispiikkejä on kolmesta kahdeksaan, ja ne ovat harmahtavia tai mustahkoja. Kukat ovat pieniä, avoinna yötä päivää, ruukkumaisia tai kellomaisia ja valkoisia, kermanvalkeita tai kellertävänvihreitä. Hedelmä on pallomainen, punainen, mehukas ja syötävä. Siemenet ovat pieniä, päärynän tai munan muotoisia ja mustia.

## Levinneisyys
Suvun kaksi lajia, *Polaskia chende* ja *Polaskia chichipe*, kasvavat Etelä-Meksikossa Oaxacan ja Pueblan osavaltioiden alueella.

## Lähteet
* Anderson E. F. 2001: The Cactus Family. Timber Press; Portland, Oregon. .

### Viitteet
Kiuruorneero

**Kiuruorneero**, aikaisemmalta nimeltään **tasankojuoksija** (*Coryphistera alaudina*) on orneeroiden heimoon kuuluva varpuslintu. Se on yksi harvoista orneeroista, joilla on päässään harja.

## Levinneisyys
Kiuruorneeroa tavataan Argentiinassa, Boliviassa, Brasiliassa, Paraguayssa ja Uruguayssa. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Pohjanukonkorento

**Pohjanukonkorento** (*Aeshna caerulea*) on ukonkorentoihin kuuluva sudenkorento, jonka takaruumiissa on kirkkaan sinisiä kirjailuja.

## Ulkonäkö ja koko

Pohjanukonkorennon keskiruumiissa on kapeat sivujuovat, joista etummainen tekee miltei suorakulmaisen mutkan. Aikuisella koiraalla sivujuovat ja takaruumis ovat erityisen heleän siniset, mikä on lajin merkittävä tuntomerkki. Naaraalla puolestaan on kellertävä tai koirasmaisen sininen kuviointi. Korennon takaruumiissa ei ole keltaista tai vihreää väriä kuten muilla ukonkorennoilla. Muutoin pohjanukonkorennon ulkonäkö on paljolti muiden ukonkorentojen kaltainen.

Lajin koiraan väritys vaihtelee lämpötilan mukaan. Alle 16 °C:n lämpötilassa sininen väri takaruumiissa ja silmissä muuttuu ruskeanharmaaksi. Korento sinistyy uudelleen, kun lämpötila nousee. Värin vaihtaminen johtuu siitä, että harmaa on parempi suojaväri saalistajia vastaan ja todennäköisesti myös siitä, että se imee paremmin lämpöä.

Pohjanukonkorennon takaruumis on 40–49 mm pitkä ja takasiipi 34–43 mm pitkä.

## Elintavat

Lajin lentoaika ajoittuu kesäkuun puolivälistä elokuun loppuun. Päälentoaika on heinäkuun alkupuolelta elokuun puoliväliin.

Pohjanukonkorento on muihin ukonkorentolajeihin nähden huono lentäjä. Korennon lento on katkonaista, ja se laskeutuu toistuvasti puunrungoille, kiville tai maahan lepäämään. Se saattaa laskeutua myös kelluvan vesikasvin päälle, mitä muut ukonkorennot eivät tee.

## Levinneisyys ja elinympäristö

Lajia tavataan lähinnä Euraasian pohjoisissa osissa Skandinaviasta Tyynellemerelle. Laji elää jääkauden jälkeisenä reliktinä myös Skotlannissa, Kaukasuksella, Alpeilla ja muilla Keski-Euroopan vuoristoilla. Suomessa pohjanukonkorento on hyvin harvinainen, mutta pohjoisessa yleisempi ja Lapin yleisin sudenkorentolaji. Laji on Suomessa taantunut ja nykyisin monessa paikassa hävinnyt soiden ojituksen takia.

Pohjanukonkorennon elinympäristöä ovat erilaiset suot ja pohjoisessa myös metsäjärvet, tundra-alueet ja muut ympäristöt. Lajia esiintyy etenkin rimpisillä ja pienilampisilla soilla.

## Lähteet

## Aiheesta muualla
* Pohjanukonkorento Korentowikissä
Arokapuaja

**Arokapuaja** (*Ochetorhynchus phoenicurus*) eli aiemmalta nimeltään **aro-orneero** on orneeroiden heimoon kuuluva varpuslintu.

## Levinneisyys
Arokapuajaa tavataan Argentiinassa ja Chilessä. Lajia on kuvattu harvinaisesta melko yleiseksi. Se on luokiteltu elinvoimaiseksi.

## Lähteet
Praecereus

**Praecereus** on eteläamerikkalainen kaktuskasvisuku.

## Tuntomerkit
Suvun lajit ovat pensasmaisia tai puumaisia, joskus ikääntyessään maanmyötäisiä, tavallisesti runsaasti haarovia ja jopa kuusi metriä korkeita. Varret ovat ohuita, pylväsmäisesti kohoavia tai kaareutuvia ja niissä on vähintään seitsemän uurretta. Varsi ei sisällä limaa. Piikkiryhmissä on neulamaisia tai naskalimaisia piikkejä, jotka kiinnittyvät pyöreisiin ja harmaisiin kääpiöversoihin eli areoleihin. Suppilomaiset tai kellomaiset kukat avautuvat yöksi ja ovat valkoisia tai kellertävän vihreitä. Pohjus on usein käyristynyt ja mehevä. Hedelmä on mehevä, munanmuotoinen, punainen ja sivultaan avautuva. Kukan jäänteet ovat siinä jäljellä. Siemenet ovat mustia, pitkänomaisia ja munamaisia.

## Levinneisyys
Suvun kaksi lajia (*Praecereus euchlorus* ja *Praecereus saxicola*) kasvaa Boliviassa, Ecuadorissa, Perussa, Venezuelassa ja Trinidadissa.

## Lähteet
* Anderson E. F. 2001: The Cactus Family. - Timber Press. Portland, Oregon. .

### Viitteet
Rilliorneero

**Rilliorneero** (*Siptornis striaticollis*) on orneeroiden heimoon kuuluva varpuslintu.

## Levinneisyys
Rilliorneeroa tavataan Kolumbiassa, Ecuadorissa ja Perussa. Lajia on kuvattu harvinaiseksi, mutta sen kanta on vakaa. Se on luokiteltu elinvoimaiseksi.

## Lähteet
F1 Race Stars

**F1 Race Stars** on Codemastersin julkaisema Formula 1 -aiheinen videopeli. Peli on julkaistu vuonna 2012. Se pohjautuu vuoden 2012 Formula 1 -kauteen. 

## Peli
Pelissä on jokainen F1-kauden 2012 24 kuljettajista ja 12 talleista. Lisäksi pelissä voi ajaa neljällä keksityllä kuljettajalla, jotka ovat Ruby Power ja Jessica Chekker (tallina TecNova-Star) sekä Josh Merit ja Kira Hoshihara (Satsu-Aceler). Pelin 11 rataa pohjautuvat oikeisiin F1-ratoihin, mutta niissä on jotain radan kotimaahan liittyvää. Esimerkiksi Abu Dhabin GP:ssä ajetaan osa matkasta radan vieressä olevassa Formula Rossa -vuoristoradassa. Peliin saa lataamalla lisää ratoja. Joka radalla on myös erilaisia tavarabokseja, joista pelaajat saavat joko vauhtia itselleen tai aiheuttavat harmia vastustajilleen. Peli sai paljon kritiikkiä arvostelijoilta. Sitä on verrattu muun muassa Mario Kartiin.

## Lähteet
* http://dome.fi/pelit/arvostelut/f1-race-stars
Leukalappuorneero

**Leukalappuorneero**, aikaisemmalta nimeltään **puunkerääjä** (*Anumbius annumbi*) on orneeroiden heimoon kuuluva varpuslintu. Lintu on vain 23 senttiä pitkä, mutta se rakentaa oksista suuren kupupesän, joka voi olla halkaisijaltaan yli metrin. Pesä sijaitsee usein puussa, jonne lintu joutuu kantamaan suuren määrän painaviakin oksia.

## Levinneisyys
Leukalappuorneeroa tavataan Argentiinassa, Brasiliassa, Paraguayssa ja Uruguayssa. Lajia on kuvattu melko yleiseksi, ja se on luokiteltu elinvoimaiseksi.

## Lähteet
Pedro Eugenio Aramburu

**Pedro Eugenio Aramburu Silveti** (21. toukokuuta 1903 Río Cuarto, Argentiina – 29. toukokuuta 1970) oli argentiinalainen kenraali, joka johti sotilasvallankaappausta Juan Perónia vastaan 1955. Hänestä tuli Argentiinan *[[de facto]]* -presidentti marraskuusta 1955  toukokuuhun 1958. Radikaali Montoneros-järjestö kaappasi ja murhasi hänet toukokuussa 1970, väitteiden mukaan kostona peronistisen kenraali Juan José Vallen murhasta.

Perónin hallituksen kukistuttua Argentiinaa johti aluksi Eduardo A. Lonardi, joka vetäytyi syrjään marraskuussa 1955 Aramburun ja Isaac F. Rojasin annettua julkisen lupauksen Argentiinan palauttamisesta demokratian tielle, jos pääsisivät muodostamaan hallituksen. Vuoden 1958 vaaleissa presidentiksi valittiin Arturo Frondizi, ja Aramburu sai väistyä.

## Lähteet
Kiti Luostarinen

**Päivi Kristiina Elisabet "Kiti" Luostarinen** (s. 7. helmikuuta 1951 Kiuruvesi) on suomalainen elokuvaohjaaja ja käsikirjoittaja joka on ohjannut pääasiassa dokumenttielokuvia. Hänet tunnetaan muun muassa elokuvistaan *[[Palnan tyttäret]]* (2008) ja *[[Naisenkaari]]* (1997), joka voitti Tampereen elokuvajuhlilla sarjansa pääpalkinnon ja yleisöpalkinnon.

## Ura
Luostarinen on ollut humanististen tieteiden kandidaatti vuodesta 1980. Hän suoritti elokuva-alan opintoja Taideteollisessa korkeakoulussa, Teatterikorkeakoulussa sekä Sheridan Collegessa Kanadassa. Hän oli Elävän kuvan foorumin puheenjohtaja vuosina 1994–1996 ja Suomen elokuvakontakti ry:n puheenjohtaja 1994–1996. Hän oli Suomen ohjaajaliiton hallituksessa vuosina 1991–2001. 

Luostarinen sai vuosina 1991–2008 kuusi valtion laatutukipalkintoa, vuonna 2003 Vuoden Kiila -palkinnon, vuonna 2008 Vuoden elokuvaohjaaja -palkinnon ja vuonna 2010 Aho & Soldan -elämäntyöpalkinnon.

Luostarinen on perehtyy elokuviensa aiheisiin perusteellisesti tutkimalla ja etsimällä internetistä tietoa. Kun hän teki elokuvan *[[Kuoleman kasvot]]* (2003) joka kertoo saattohoidossa olevien ihmisten viimeisistä hetkistä Terhokodissa, hän oli siellä vapaaehtoisena työntekijänä ja löysi samalla dokumenttielokuvassa mukana olemiseen suostuvat ihmiset. Luostarinen teki vuonna 2012 dokumenttielokuvan *Kotona kylässä* joka kertoo Päijänteellä olevan Luhangan kylästä ja asukkaista. Hänellä oli sen jälkeen vielä suunnitelmissa elokuva, mutta se jäi tekemättä kun hänen puolisonsa säveltäjä Toni Edelmann kuoli vuonna 2017, ja hän arvelee *Kotona kylässä* elokuvan jäävän viimeisekseen. Toni Edelmanin kanssa Luostarisella on vuonna 1982 syntynyt poika ja vuonna 1985 syntynyt tytär.

## Elokuvia
* 1983: *Body* (lyhytelokuva)
* 1983: *Desert Flower* (lyhytelokuva) 
* 1984: *Jäinen soitto* (lyhytelokuva)
* 1984: *Maanantai* (lyhytelokuva)
* 1985: *Elegia* (lyhytelokuva)
* 1985: *Lasisen kuution laulu* (lyhytelokuva)
* 1987: *Jarmo 7v.* (lyhytelokuva)
* 1988: *Nomdi, sisareni* (lyhytelokuva)
* 1988: *Päivästä päivään* (lyhytelokuva)
* 1989: *Kuulin äänen* (fiktioelokuva Anna Ahmatovan elämästä)
* 1990: *Enkeli lensi yli* (lyhytelokuva)
* 1990: *Kuun kasvot* (lyhytelokuva)
* 1990: *Menneen ikävä* (lyhytelokuva)
* 1990: *Vutti Vuugle* (dokumenttielokuva)
* 1991: *Bagatelli Pomppalero* (dokumenttielokuva)
* 1992: *Kodinkonetanssi* (lyhytelokuva)
* 1992: *Sateen jälkeen* (lyhytelokuva)
* 1993: *Sanokaa mitä näitte* (dokumenttielokuva)
* 1997: *[[Naisenkaari]]* (dokumenttielokuva)
* 1998: *Omat askeleet* (lyhytelokuva)
* 1999: *[[Se Oikea – tarinoita rakkaudesta]]* (dokumenttielokuva)
* 2003: *[[Kuoleman kasvot]]* (dokumenttielokuva)
* 2008: *[[Palnan tyttäret]]* (dokumenttielokuva)
* 2012: *[[Kotona kylässä]]* (dokumenttielokuva)

## Lähteet
* 

### Viitteet

## Aiheesta muualla
*  Elokuvaohjaaja Kiti Luostarinen puhuu työstään.
* 
*
Henno Kamppuri

**Henno Pellervo Orvo Kamppuri** (28. kesäkuuta 1909 Lappeenranta – 24. joulukuuta 1980 Kuopio) oli suomalainen arkkitehti.

## Henkilöhistoria ja ammattiura
Kamppurin vanhemmat olivat taidekauppias Artturi Kamppuri ja Evi Hämäläinen. Hän pääsi ylioppilaaksi 1929 Viipurin suomalaisesta lyseosta ja valmistui arkkitehdiksi 1935 Teknillisestä korkeakoulusta. Kamppuri opiskeli myös viulunsoittoa 1921–1926 Viipurin musiikkiopistossa. Kamppuri oli aluksi apulaisena Jalmari Lankisen arkkitehtitoimistossa Viipurissa 1936–1939 ja vuonna 1937 hän perusti myös oman toimiston Viipuriin. Hän oli 1940–1941 Askon Tehtaat Oy:n arkkitehtina ja jatkosodan aikana muun muassa armeijakunnan linnoitusosaston suunnittelutoimiston päällikkönä. Sodan jälkeen Kamppuri toimi 1947–1955 Ylä-Kokemäenjoen seutukaavoitusliiton arkkitehtina ja 1957–1974 Oikeusministeriön arkkitehtina. Hänellä oli myös vuodesta 1946 oma arkkitehtitoimisto Helsingissä.

## Töitä

* 1938 Asuinkerrostalo Wilkenkatu 6, Viipuri (arkkitehti Erkko Berlinin kanssa)
* 1947 Lauttakylän kansakoulu
* 1954 Tyrvään B-mielisairaala
* 1961 Yrittäjäkulman liike- ja asuintalo, Mynämäki
* 1972 Hämeenlinnan vankila

## Lähteet
Pseudoacanthocereus

***Pseudoacanthocereus*** on kaksilajinen kaktuskasvisuku.

## Tuntomerkit
Aluksi kasvit ovat hieman pystykasvuisia, mutta muuttuvat ajan myötä tavallisesti maanmyötäisiksi. Ne haaroittuvat tyvestään. Varret ovat hoikkia, ja niissä on 3-7 syvää uurretta. Piikkejä on paljon kussakin areolissa, ja ne ovat lyhyitä, neulamaisia ja valkoisia tai ruskehtavia. Kasvit kukkivat yöaikaan, ja kukat ovat suppilomaisia, valkoisia ja jopa 15 cm:n mittaisia. Pohjuksessa on pienten piikkien ryhmiä. Hedelmä on pallomainen, toisinaan päältä litistynyt, kalpean keltainen, voimakastuoksuinen, mehevä ja avautumaton.

## Levinneisyys
Lajeista toinen (*Pseudoacanthocereus brasiliensis*) kasvaa Brasiliassa, Minas Geraisin alueella, ja toinen (*P. sicariguensis*) Venezuelassa.

## Lähteet
Anderson, E. F. 2001: The Cactus Family. - Timber Press. Portland, Oregon. 
### Viitteet
Sosinoja

**Sosinoja** on Kiiminkijoen vesistöalueeseen kuuluva Jaalankajoen sivuhaara Pohjois-Pohjanmaalla Pudasjärvellä. Joen alkupiste on Sosinlampi Sosinkankaan eteläpuolella, mutta siihen laskee ojia myös lännenpää Kalettomanlammesta. Joki on ylävirraltaan puromainen ja kaiken kaikkiaan noin kaksitoista kilometriä pitkä. Se virtaa länsilounaaseen, mutta kääntyy Pikku Palovaaran eteläpäässä luoteeseen. Jaalankajokeen Sosinoja laskee Laitasuon kohdalla. Pikku Palovaaran eteläpäässä joki alittaa Jaalangan ja Jaurakkajärven välisen metsäautotien. Jokivarsi on asumaton ja muutamia suo- ja niittymäisiä osuuksia lukuun ottamatta kivikkoinen. Joessa on runsaasti virtapaikkoja sekä sora- ja hiekkasyvänteitä.
Game over

**Game over** on videopeleissä esiintyvä viesti, joka kertoo pelaajalle, että peli on päättynyt. Näin voi käydä, jos pelaaja on esimerkiksi menettänyt kaikki elämänsä pelissä. Pelaaja joutuu usein aloittamaan pelin tai tason alusta, kun viesti on tullut. Lausetta on sittemmin käytetty myös muissa merkityksissä. Joissain peleissä voi tulla erilainen viesti, esimerkiksi Resident Evil- pelissä tulee ruutuun verinen "YOU DIED"-teksti.
Þorsteinn Erlingsson

**Þorsteinn Erlingsson** (27. syyskuuta 1858 Fljótshlíð – 28. syyskuuta 1914 Reykjavík) oli islantilainen romantiikan runoilija.

Hän oli ateisti ja sosialisti.

Hän kuoli keuhkokuumeeseen. Hänet on haudattu Hólavallagarður við Suðurgötulle Reykjavíkissa.

Hän oli kahdesti naimisissa. Hänella oli kaksi lasta toisen vaimonsa kanssa.

## Lähteet
Jalmari Lankinen

**Jalmari Arvi Lankinen** (1. helmikuuta 1894 Antrea – 18. toukokuuta 1970 Lahti) oli suomalainen arkkitehti.

Lankinen suunnitteli rajantakaiseen Karjalaan sekä Suomen puolelle lähes 200 toteutunutta rakennusta sekä muutostyötä. Lankinen suunnitteli paljon julkisia rakennuksia, kuten kouluja, säästöpankkeja, kunnantaloja sekä sairaaloita. Lankisen uran alkuvaiheen työt edustivat 1920-luvun klassismia. 1930-luvulla hänen tyylinsä alkoi mukailla funktionalismia.
 
## Henkilöhistoria ja ammattiura
Lankisen vanhemmat olivat muurari Matti Lankinen ja Sohvi Tilli. Hänen ensimmäinen puolisonsa vuodesta 1923 oli opettaja Elina Partio ja toinen vuodesta 1933 Siiri Jäppinen. Lankinen pääsi ylioppilaaksi Viipurin suomalaisesta realilyseosta 1916 ja valmistui arkkitehdiksi 1921 Teknillisestä korkeakoulusta, jossa Alvar Aalto oli hänen kurssitoverinaan.  Lankinen oli aluksi apulaisena Uno Ullbergin arkkitehtitoimistossa Viipurissa 1921–1925 ja Viipurin kaupungin rakennustoimistossa 1925–1927. Oman toimistonsa Lankinen perusti Viipuriin 1927. Sotien jälkeen toimisto siirtyi Lahteen. Lankinen suunnitteli useita kouluja, pankkeja, kunnantaloja sekä sairaaloita. Kaikkiaan Lankinen suunnitteli rajantakaiseen Karjalaan sekä Suomen puolelle lähes 200 toteutunutta rakennusta sekä muutostyötä. Lankinen opetti myös Viipurin teollisuuskoulussa ja Viipurin taiteenystävien piirustuskoulussa.

Jalmari Lankinen oli myös aktiivinen valokuvaaja. Hän kuvasi ahkerasti viipurilaista elämää ja suunnittelemiaan rakennuskohteita. Sota-aikana hän dokumentoi niin siviiliväestön elämää kuin luovutetun Karjalan alueen oloja. Lankisen kuvakokoelma on nyt Etelä-Karjalan museon hallussa, ja osa kuvista on nähtävissä Finna-tietopalvelussa.

Lankisen poika toisesta avioliitosta, arkkitehti Juha Lankinen tutki Viipurin rakennushistoriaa ja toteutti työryhmineen Etelä-Karjalan museossa sijaitsevan Viipurin kaupungin pienoismallin.

## Töitä
* 1928 Tuomiokirkkoseurakunnan talo, Maununkatu, Viipuri
* 1928 Viipurin Suomalaisen säästöpankin talo, Erkonkatu, Viipuri
* 1932–1936 Rauhan sairaalan potilas-, toimisto- ja talousrakennuksia, Joutseno
* 1932 Viipurin maalaiskunnan toimitalo, Punaisenlähteentori, Viipuri
* 1933 Ruokolahden kunnanvirasto
* 1934 Hiitolan säästöpankin toimitalo
* 1937 Itä-Toukolan settlementtitalo
* 1937 Tammiston siunauskappeli, Tammisuo
* 1938 Ravattilan koulu, Joutseno
* 1938 Armilan kansakoulu, Lappeenranta
* 1938 Hiekan sauna, Hiekka
* 1939 Hotelli Vuoksenhovi, Käkisalmi
* 1939 Starckjohann Oy:n varasto- ja toimistorakennus, Havinkatu, Viipuri
* 1939 Tiurun sairaala, Joutseno
* 1951 Paiholan sairaala

## Lähteet

## Aiheesta muualla
* Jalmari Lankisen valokuvia Viipurista ja Etelä-Karjalasta 1920–60-luvuilta. Lappeenrannan museot, Juha Lankisen kokoelma (Finna).
* Suunnitteli 200 rakennusta, opiskeli Alvar Aallon kanssa – miksi vain harva tuntee arkkitehdin, joka piirsi talot melkein koko Viipuriin? Yle.fi, uutiset, 23.5.2021
* Tammiston hautakappeli. Arkkitehti Jalmari Lankinen, Arkkitehti, 01.11.1936, nro 11, s. 23, Kansalliskirjaston digitaaliset aineistot
Pseudorhipsalis

***Pseudorhipsalis*** on muutamalajinen kaktuskasvisuku.

## Tuntomerkit
Kasvit ovat päällyskasveina kasvavia ja pensasmaisia kaktuksia, joilla on kaarevat ja tyvestä liereät, muutoin litteät ja lehtimäiset varret. Ne ovat piikittömiä. Kasvit ovat päiväkukkijoita, ja kukat ovat suppilomaisia tai ratasmaisia, valkoisia tai kellertäviä. Pohjuksessa on muutama pieni suomu. Hedelmä on marjamainen ja väriltään vaalea, usein purppuransävyinen. Munanmuotoiset siemenet ovat tummanruskeita.

## Levinneisyys
Suku kasvaa Keski-Amerikassa ja Karibian alueella, yksi laji (*P. ramulosa*) myös suuressa osassa Etelä-Amerikkaa.

## Lajit
Suvussa on kuusi lajia:
* *Pseudorhipsalis acuminata*
* *Pseudorhipsalis alata*
* *Pseudorhipsalis himantoclada*
* *Pseudorhipsalis horichii*
* *Pseudorhipsalis lankesteri*
* *Pseudorhipsalis ramulosa*

## Lähteet
* Anderson, E. F. 2001: The Cactus Family. - Timber Press. Portland, Oregon. .

### Viitteet
Abubakar Tafawa Balewa

**Alhaji Sir Abubakar Tafawa Balewa** (1912 – 15. tammikuuta 1966) oli itsenäistyneen Nigerian ensimmäinen pääministeri vuodesta 1960 vuoteen 1966.

Balewa kouluttautui opettajaksi ja opiskeli muun muassa Lontoon yliopistossa. Vuonna 1949 hän oli mukana perustamassa Northern People's Congress -puoluetta (NPC), jonka edustajana hänet valittiin Nigerian hallitukseen ensi kerran 1952. Vuonna 1957 hänet valittiin pääministeriksi, ja hän jatkoi tässä tehtävässä myös Nigerian itsenäistyttyä 1960 sovittuaan vallanjaosta presidentti Nnamdi Azikiwen kanssa. Balewan sovinnollinen tyyli auttoi pitämään parlamentin koossa, vaikka vastustus oli voimakasta.

Vuoden 1966 tammikuussa Balewa surmattiin Nigerian ensimmäisessä vallankaappauksessa, jonka tekivät siviilit.

Balewa tunnettiin myös kirjailijana. Hänen tunnetuin teoksensa on historiallinen romaani *Shaihu Umar*.

## Lähteet
Pterocactus

***Pterocactus*** on eteläisimmän Amerikan kaktuskasvisuku, jonka nimi tulee kreikan sanasta pteron 'siipi' ja viittaa siivellisiin siemeniin.

## Tuntomerkit
Lajit ovat kääpiömäisen pieniä, pensasmaisia kaktuksia. Niiden juuret ovat mukulamaisia, ja niistä kasvaa yksi tai useampia maanalaisia tai hieman maanpinnan yläpuolelle kohoavia varsia, joihin puolestaan kehittyy useita lyhytikäisiä ilmaversoja. Varret ovat pallomaisia, nuijamaisia tai lieriömäisiä ja vihreitä, ruskeita tai purppuraisia, muutaman sentin pituisia. Niiden pinta on usein nystyinen. Lehdet ovat pieniä, naskalimaisia ja lyhytikäisiä. Areoleissa on hienoja piikkejä ja väkäskarvoja (glokidioita) sekä muutama neulamainen, naskalimainen tai paperimainen piikki. Kukat sijaitsevat varren päässä terminaalisesti ja ovat vajonneet varren kärkeen. Väriltään kehälehdet ovat keltaisia tai punertavia, ja kehä on ratasmainen. Pohjus on hieman nystyinen ja siinä on pienten piikkien ryhmiä. Heteet ovat kosketusherkkiä. Hedelmä on kuiva ja kärjen tuntumasta avautuva. Siemenet ovat siivellisiä ja litteitä.

## Levinneisyys
Suku on levinnyt Argentiinaan, kaikkialle Patagoniaan ja luoteessa Saltaan asti.

## Lajit
Suvussa on yhdeksän lajia:
**Pterocactus araucanus*
**Pterocactus australis*
**Pterocactus fischeri*
**Pterocactus gonjianii*
**Pterocactus hickenii*
**Pterocactus megliolii*
**Pterocactus reticulatus*
**Pterocactus tuberosus*
**Pterocactus valentinii*

## Lähteet
Anderson, E. F. 2001: The Cactus Family. - Timber Press. Portland, Oregon. 

### Viitteet
Bernard Baruch

**Bernard Mannes Baruch** [bəˈruːk] (19. elokuuta 1870 Camden, Etelä-Carolina – 20. kesäkuuta 1965 New York) oli yhdysvaltalainen sijoittaja, hyväntekijä, valtiomies ja poliittinen neuvonantaja.

Baruch oli amerikanjuutalaisesta perheestä. Hän toimi nuoruudessaan Wall Streetin pörssimeklarina ja kokosi näin myös itselleen suuren omaisuuden, jonka käytti pääosin hyväntekeväisyyteen. Vuonna 1916 presidentti Woodrow Wilson nimitti hänet kansallisen puolustuskomitean neuvonantajaksi. Siitä pitäen Baruch toimi monien demokraattipresidenttien neuvonantajana. Hän oli Versailles’n rauhanneuvotteluissa 1919 Yhdysvaltojen valtuuskunnan taloudellisena neuvonantajana.

Suurimmilleen Baruchin arvovalta nousi presidentti Franklin D. Rooseveltin aikana. Hän nimitti Baruchin toisen maailmansodan aikana Yhdysvaltojen sotatoimia koordinoivan Office of War Mobilizationin johtajan neuvonantajaksi. Presidentti Harry S. Truman nimitti Baruchin Yhdysvaltojen edustajaksi YK:n ydinenergiakomiteaan. Tässä tehtävässä hän laati niin sanotun ”Baruchin suunnitelman”, joka pyrki varmistamaan ydinenergian kehittämisen ennen kaikkea rauhanomaiseen käyttöön. Suunnitelman toteuttaminen kariutui Neuvostoliiton vastustukseen.

Vuonna 1920 Baruch julkaisi kirjan *The Making of the Reparation and Economic Sections of the Treaty*, jossa hän kritisoi voimakkaasti Versailles’n rauhanehtoja. Hän kirjoitti myös kaksi omaelämäkerrallista teosta, *My Own Story* (1957) ja *The Public Years* (1961).

Bernard M. Baruchin mukaan on nimetty New Yorkin kaupunginyliopiston (CUNY) Manhattanilla sijaitseva Baruch College.

## Lähteet

## Aiheesta muualla
Rómulo Betancourt

**Rómulo Ernesto Betancourt Bello** (22. helmikuuta 1908 – 28. syyskuuta 1981) oli venezuelalainen poliitikko, joka tunnetaan ”Venezuelan demokratian isänä”. Hän oli maan presidentti 1945–1948  ja uudelleen 1959–1964 sekä Venezuelan 1900-luvun tärkeimmän puolueen Acción Democrátican perustaja ja johtaja.

Betancourt osallistui Venezuelan niin sanottuun sotilas- ja kansalliskapinaan 1928, joutui vangiksi ja eli vapauduttuaan pitkään maanpaossa. 1940-luvulla hänen kirjoituksensa El País -lehdessä herättivät huomiota läpi Etelä-Amerikan. Betancourt tunnettiin diktatuurien vastustajana.

## Varhainen ura
Rómulo Betancourt syntyi Guatiressa lähellä pääkaupunkia Caracasta. Oppikoulun jälkeen hän opiskeli Venezuelan keskusyliopistossa. Hänet karkotettiin maasta poliittisen agitaation vuoksi. Hän siirtyi Costa Ricaan, jossa hän perusti ja johti kommunistisia ryhmiä. Hänestä jopa tuli 22-vuotiaana maan kommunistipuolueen johtaja.

Vuonna 1937 hän erosi kommunistipuolueesta ja palasi kotimaahansa ja perusti Partido Democrático Nacional -puolueen, jonka nimeksi vuonna 1941 otettiin Acción Democrática (AD).

Betancourt nousi ensi kerran presidentiksi vuoden 1945 sotilasvallankaappauksessa. Hän toteutti monia uudistuksia kuten yleisen äänioikeuden ja ryhtyi ottamaan maassa toimivien öljy-yhtiöiden voitosta puolet valtiolle yritettyään ensin kansallistaa ne.

## Lähteet

## Aiheesta muualla
Arvostetulla alueella

**Arvostetulla alueella** on Lasse Naukkarisen  ohjaama suomalainen dokumenttielokuva vuodelta 2009. Elokuva kertoo tutkielmanomaisesti nykyään ”arvostetun alueen” leiman saaneesta ohjaajan omasta asuinalueesta, Espoossa sijaitsevasta Tuomarilasta. Ohjaaja pohtii kuinka kiintymys omaan asuinalueeseen syntyy ja kuinka uudisrakentaminen muuttaa intiimiä asuinympäristöä jopa kyseenalaiseen suuntaan.

## Lähteet
* 
* Ilokuva Oy:n kotisivut

### Viitteet
TalTech

**TalTech** on viron pääsarjassa Meistriliigassa pelaava salibandyseura. Joukkue nousi Viron pääsärjaan kaudeksi 2000–2001.

## Saavutukset
*Viron mestaruus: 2005, 2007, 2008, 2015
*Viron cup-mestaruus: 2005

## Lähteet
Tails

**Tails** tarkoittaa seuraavia asioita:

* Miles ”Tails” Prower, *Sonic the Hedgehog* -pelisarjan hahmo
* Tails, Linux-jakelupaketti
* *[[Tails (albumi)|Tails]]*, Lisa Loebin albumi.
Puotila (sukunimi)

**Puotila** on sukunimi, joka on muun muassa seuraavilla suomalaisilla henkilöillä:

* Jukka Puotila (s. 1955), näyttelijä, koomikko ja imitaattori, Ritva Puotilan poika
* Ritva Puotila (s. 1935), tekstiilitaiteilija, Jukka Puotilan äiti
Little Boy (Jukka Kuoppamäen albumi)

**Little Boy** on Jukka Kuoppamäen vuonna 1972 Yhdysvalloissa ilmestynyt albumi. Sillä kuullaan englanninkielisiä versioita Kuoppamäen vanhoista hiteistä. Käännöksistä vastasi Pertti Reponen yhtä kappaletta lukuun ottamatta, jonka käänsi Frank Robson. Levyn julkaisi pienlevy-yhtiö Murbo Records ja kustansi Jukka Kuoppamäki & Co. -yritys.

Kuoppamäki lauloi versionsa vanhojen suomenkielisiä versioita varten tehtyjen nauhojen päälle, joiden oikeudet hän oli ostanut EMI:ltä. Merkittävänä apuna albumilla oli Kuoppamäen yhdysvaltalainen ystävä Warren Schatz, joka auttoi löytämään levylle julkaisijan. Sen löytäminen oli vaikeaa, sillä suurin osa heidän kokeilemistaan levy-yhtiöistä oli kiinnostunut ainoastaan heavy-musiikista. Schatz myös suunnitteli albumin kansikuvan.

## Kappaleet

*Sävellykset Jukka Kuoppamäki.
*Sanoitukset Pertti Reponen, ellei toisin mainita.

**A-puoli**
#
#
#
#
#
#
**B-puoli**
#
#
#
#
#
#

## Lähteet
Delaware Blue Coats

**Delaware Blue Coats** on koripalloseura Delawaren Wilmingtonista. Se pelaa D-liigassa ja toimii NBA-seura Philadelphia 76ersin farmijoukkueena.

## Aiheesta muualla
* Virallinen kotisivu
Sparta Team Automaailm

**Sparta Team Automaailm** on Viron pääsarjassa Meistriliigassa pelaava salibandyseura. Seuran toinen joukkue Sparta Team Automaailm II pelaa Viron toiseksi korkeimmalla sarjatasolla esiliigassa.

## Lähteet

## Aiheesta muualla
* Seuran kotisivut
Santa Cruz Warriors

**Santa Cruz Warriors** on koripalloseura Kalifornian Santa Cruzista. Se pelaa D-liigassa ja toimii NBA-seura Golden State Warriorsin farmijoukkueena.

## Aiheesta muualla
* Virallinen kotisivu
Laulun taika

**Laulun taika** on vuoden 1997 pääsiäisenä ilmestynyt albumi, jolla esiintyvät Jukka Kuoppamäki ja hänen tyttärensä Taika Kuoppamäki. Levy sisältää Jukan vuosien varrella kirjoittamia kansanmusiikkityylisiä pelimannilauluja.

Jukka ja Taika Kuoppamäki olivat vuonna 1996 perustaneet Taika-nimisen kansanmusiikkiryhmän, joka esitti lauluja juhlissa ja konserteissa. Warner Musicin Timo Lindströmin hyväksynnän jälkeen kaksikko alkoi työstää yhteistä albumia. Äänityksessä käytettiin Jouni Järvelän Hollolassa johtamaa kansanmusiikkiryhmää, johon kuului muutama viulu, harmoni, kontrabasso ja haitari, minkä lisäksi Jukka Kuoppamäki itse soitti kitaraa. Kappaleiden harjoittelun jälkeen materiaali käytiin äänittämässä Hollolan Petrax-studiolla studiolivenä.

Albumi nousi Suomen virallisen listan sijalle 20 toukokuussa 1997. Listaviikkoja kertyi kaikkiaan kolme.  Lisäksi kappale ”Sade on mun kyyneleeni” ylsi soittolistoille. Kuoppamäki oli ollut albumilistalla edellisen kerran vuonna 1973.

## Kappaleet

*Kaikki kappaleet kirjoittanut Jukka Kuoppamäki.

#
#
#
#
#
#
#
#
#
#
#
#

## Singlet

## Lähteet
*

### Viitteet
Memories (Bonnie Bramlettin albumi)

**Memories** on yhdysvaltalaisen laulaja ja lauluntekijä Bonnie Bramlettin studioalbumi vuodelta 1978.

Levy-yhtiö on Capricorn Records, jonka pääpaikka on sijainnut osoitteessa 535 Cotton Avenue, Macon, GA. 31201.

Tuottaja ja sovittaja on Deke Richards. Jousisovitukset on tehnyt Gene Page.

Euroopassa LP-levyjä on valmistettu Länsi-Saksassa. Kannen on valmistanut Gerhard Kaiser GmbH, Essen.

Tämän albumin jälkeen Bonnie Bramlett on muun muassa ollut taustalaulajana Delbert McClintonin albumilla *[[The Jealous Kind]]* (1980).
 
## Kappaleet

; Sivu 1

# Holdin’ on to You  (Dolly Parton)  2:55
# Writing on the Wall  (Deke Richards)  3:00
# Except for Real  (Chip Condon)  3:18
# Lies  (Bonnie Bramlett / Dru Lombar)  3:02
# I’ve Just Seen a Face  (Lennon ja McCartney)  3:11

 1. Owepar Publishing 2. 42nd St. Music 3. Rear Exit Music Co., Inc. 4. No Exit Music Co., Inc. 5. Maclen Music, Inc.

; Sivu 2

# Can’t Find My Way Home  (Stephen Winwood)  3:52
# The Flame Blinds the Moth  (R. A. Martin)  4:05
# Can’t Stay  (Deke Richards)  3:42
# Memories  (Bonnie Bramlett)  4:55

 1. Island Music 2. Multi-Martin Music 3. 42nd St. Music 4. No Exit Music Co., Inc. 

Jousisovitukset kappaleilla 1.2–1.4 ja 2.4 on tehnyt Gene Page.

## Kokoonpano

* Jay Armentrout – rummut
* Fred Beckmeier – basso
* Steve Beckmeier – kitara
* Ricky Hirsch – kitara
* Robert A. Martin – piano, urut, saksofoni

sekä

* Joe English – rummut: "Can’t Stay", "Holdin’ on to You"
* Joel Ferguson – banjo: "Can’t Find My Way Home"
* Jack "Conga" Gold – lyömäsoittimet: "Memories"
* Jimmy Nalls – kitara: "I’ve Just Seen a Face", "Memories"
* David Pinkston – steel-kitara: "Except for Real"
* Deke Richards – kitara, sähköpiano: "Can’t Stay", "Can’t Find My Way Home", "Writing on the Wall"

Taustalaulu: Sherlie Matthews, Venetta Fields, Clydie King.

## Äänitys

Capricorn Studios, Macon, Georgia: Sam Whiteside apulaisenaan David Pinkston.

Studio Son Quebec, Montreal, Kanada: Tim Hewlings apulaisenaan Serge Gaudet.

Mom and Pops Company Store, Studio City, Kalifornia: Steve Pouliot apulaisenaan Jim Nau.

Masteroinnin on tehnyt George Marion Sterling Soundissa.  

## Lähteet

* Bonnie Bramlett LP *Memories* (Capricorn Records 2429 162, 1978)
Ydinmajakka

**Ydinmajakka** on majakka, joka käyttää voimanlähteenään ydinenergiaa. Ydinmajakoiden käyttämän sähkön tuottamiseen käytetään yleisimmin pieniä RTG-generaattoreita, jotka tuottavat sähköä radioaktiivisten aineiden hajotessa syntyvästä lämmöstä termoparien avulla.

## Ydinmajakat Neuvostoliitossa ja Venäjällä

Neuvostoliitto rakensi Barentisinmeren, Vienanmeren ja Suomenlahden rannoille noin tuhat RTG-käyttöistä majakkaa, joista kolmasosa oli edelleen käytössä 2008. Ydinmajakat ja niiden RTG-virtalähteet ovat osoittautuneet ongelmallisiksi niiden huonon suojauksen takia, ja niitä ryhdyttiin purkamaan Venäjän rannikoilta Norjan ja Suomen avustuksella. Viimeiset polttoaineenaan Strontium-90:ä käyttäneet ydinparistot saatiin purettua Barentsinmeren ja Vienanmeren rannoilta vuonna 2009. Norjan avustuksella ainakin 180 ydinmajakan voimanlähteet korvattiin turvallisemmilla aurinkopaneeleilla.  Hanketta pyrittiin jatkamaan vuonna 2011 Koillisväylän muissa osissa ja Venäjän kaukoidässä olleiden ydinmajakoiden purkamisella.

Vastaavasti Suomenlahdella, Suomen rajan ja Koiviston välillä oli lähes 30 ydinmajakkaa, joiden turvallinen käyttöikä ylittyi vuosilla. Vielä kesällä 2011 osa majakoiden ydinparistoista oli purkamatta, joskin niiden poistaminen oli tarkoitus tehdä saman vuoden lopulla. Majakoiden sijainti haluttiin salata säteilylähdevarkauksien ja ilkivallan välttämiseksi kunnes ydinparistot olisi purettu.  Vuoteen 2021 mennessä kaikki ydinmajakat on saatu purettua tai muutettu käyttämään esimerkiksi tuuli- tai aurinkoenergiaa. 

## Ydinmajakat Yhdysvalloissa

Yhdysvalloissa on ollut tähän mennessä yksi ydinmajakka. Maan ensimmäinen ja ainoaksi jäänyt ydinmajakka, Baltimore Harbor Light, sai RTG-reaktorin toukokuussa 1964. Se toisin poistettiin vuosi myöhemmin ja korvattiin tavallisella sähkögeneraattorilla. Majakka on nykyisin aurinkokäyttöinen.

## Lähteet

## Aiheesta muualla
*
*
*
Westchester Knicks

**Westchester Knicks** on koripalloseura New Yorkin White Plainsista. Se pelaa D-liigassa ja toimii NBA-seura New York Knicksin farmijoukkueena.

Seuran nimi tulee Westchesterin piirikunnasta, jonka hallintokaupunki White Plains on.

## Aiheesta muualla
* Virallinen kotisivu
Stockton Kings

**Stockton Kings** on koripalloseura Kalifornian Stocktonista. Se pelaa NBA:n kehityssarjassa ja toimii NBA-seura Sacramento Kingsin farmijoukkueena.

Joukkue tunnettiin vuosina 2008–2018 nimellä **Reno Bighorns**. Bighorns varasi vuoden 2014 varaustilaisuudessa suomalaisen Joonas Cavénin.

Sacramento Kings ilmoitti huhtikuussa 2018 siirtävänsä joukkueen Stocktoniin ja uudelleennimeävänsä sen Stockton Kingsiksi.

## Lähteet

## Aiheesta muualla
* Virallinen kotisivu
Joulun taika

**Joulun taika** on vuoden 1997 lopulla ilmestynyt jouluaiheinen musiikkialbumi, jolla esiintyvät Jukka Kuoppamäki sekä hänen tyttärensä Taika Kuoppamäki. Säestäjänä toimivat Lahden kaupunginorkesterin puhaltimet ja jouset.

Projektin tekeminen oli vaikeaa, sillä Kuoppamäet olivat olettaneet, että albumi tehdään edellisen *[[Laulun taika]]* -levyn tavoin pelimannihengessä. Sovittaja Luis Pasquet vei kuitenkin musiikillista linjaa enemmän big band -musiikin ja amerikkalaisen viihdemusiikin suuntaan. Taika ja Jukka Kuoppamäelle tuotti vaikeuksia laulaa kappaleita ilman perinteistä komppia. Jälkeenpäin Jukka Kuoppamäki on kuitenkin kiittänyt Pasquet’n sovittajan työtä. Kuoppamäen mukaan Pasquet osasi jalostaa hänen yksinkertaista sointumaailmaansa, minkä myötä lauluista on tullut ajattomia.

## Kappaleet

#
#
#
#
#
#
#
#
#
#
#
#
#
#

## Lähteet
Senzo Meyiwa

**Senzo Robert Meyiwa** (24. syyskuuta 1987 Durban – 26. lokakuuta 2014 Vosloorus) oli eteläafrikkalainen jalkapallomaalivahti. 

Meyiwan seura koko hänen ammattilaisuransa ajan oli Etelä-Afrikan pääsarjan suurseura Orlando Pirates. Hän toimi myös seuran kapteenina. Etelä-Afrikan maajoukkueessa Meyiwa pelasi 6 A-maaottelua. 

Meyiwa ammuttiin kuoliaaksi hänen vieraillessaan tyttöystävänsä luona Vosloorusin townshipissä, noin 20 kilometrin päässä Johannesburgista.

## Lähteet
Tää päivä hääpäivä

**Tää päivä hääpäivä** on Timo Tervon studio-albumi vuodelta 1995
## Kappaleet
# 
# 
# 
#  
#  MTV:n Kevään Sävel -kilpailu 1985; 8. sija. 
# 
# 
#  
# 
#  
# 
#  
#  
# 

## Lähteet
Calle Lindh

**Calle Lindh** (s. 10. maaliskuuta 1990) on ruotsalainen alppihiihtäjä, joka edustaa Bergsjö Hassela AK -seuraa.

Lindh kilpaili maailmancupissa ensimmäisen kerran Garmisch-Partenkirchenin pujottelussa helmikuussa 2009. Ensimmäiset maailmancupin pisteensä hän saavutti lokakuussa 2014 oltuaan 14:s Söldenin suurpujottelussa. Kymmenen parhaan joukkoon hän sijoittui ensimmäisen kerran joulukuussa 2014 oltuaan Åren pujottelussa kuudes.

## Lähteet
Salah al-Din al-Bitar

**Salah al-Din al-Bitar** (arab: صلاح الدين البيطار ) tai *Salah el Din Bitar*, 1912 Damaskus, Osmanien valtakunta – 21. heinäkuuta 1980 Pariisi, Ranska) oli syyrialainen poliitikko, joka perusti vaikutusvaltaisen Baath-puolueen yhdessä Michel Aflaqin kanssa. Hän toimi myös Syyrian pääministerinä useita kertoja alkaen maaliskuun 1963 vallankumouksesta.

Vuonna 1966 al-Bitar joutui pakenemaan maasta, asui sitten etupäässä Euroopassa eikä enää toiminut politiikassa. 

21. heinäkuuta 1980 Bitar ammuttiin Pariisissa. Bitar oli saanut aamulla puhelinsoiton *al-Ihiyyaa al-Arabi*n toimistosta, Avenue Hochella. Kun Bitar oli poistumassa hissistä päästäkseen toimistoonsa, hänen salamurhaajansa ampui kaksi laukausta päähän. Hänen tappajansa henkilöllisyyttä ei koskaan löydetty, mutta kerrottiin, että Assad määräsi hänen salamurhan. Salamurhan aikaan Bitarilla oli Etelä-Jemenin myöntämä diplomaattipassi.

## Lähteet
Lemmen taika

**Lemmen taika** on Taika ja Jukka Kuoppamäen kolmas ja viimeinen yhteinen albumi vuodelta 1998. Musiikillisesti se jatkaa samaa linjaa kuin edelliset levyt *[[Laulun taika]]* ja *[[Joulun taika]]*.

Albumilta julkaistiin singlet ”Taivaalla kuu” ja ”Sinua en unohda”.

## Kappaleet
#
#
#
#
#
#
#
#
#
#
#
#

## Singlet

## Lähteet
*

### Viitteet
Oscar Taveras

**Oscar Francisco Taveras** (19. kesäkuuta 1992 Puerto Plata, Dominikaaninen tasavalta – 26. lokakuuta 2014 Puerto Plata, Dominikaaninen tasavalta) oli dominikaanilainen baseballpelaaja.

Kopparina pelannut Taveras teki MLB-debyyttinsä St. Louis Cardinalsin paidassa toukokuussa 2014. Häntä pidettiin yhtenä ikäluokkansa parhaimmista lupauksista. Taveras ehti pelata urallaan 80 MLB-runkosarjaottelua.

Taveras menehtyi auto-onnettomuudessa kotikaupungissaan Puerto Platassa 26. lokakuuta 2014, vain pari viikkoa Cardinalsin hävittyä National Leaguen loppuottelusarjan San Francisco Giantsia vastaan. Hän oli kuollessaan 22-vuotias. Onnettomuudessa kuoli myös Taverasin tyttöystävä.

## Lähteet
Timo Tervo (albumi)

**Timo Tervo** on Timo Tervon studio-albumi vuodelta 1986
## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Katšinin kieli

**Katšin** on tiibetiläis-burmalainen kieli, jota puhutaan Myanmarissa Kachinin osavaltiossa ja Kiinassa Yunnanin provinssissa. Sen läheisimmät sukulaiskielet ovat Myanmarissa puhuttu taman ja Intiassa puhuttu singpho.

Katšinia puhuu äidinkielenään Myanmarissa 900&nbsp;000 ja Kiinassa 40&nbsp;000 ihmistä.

## Lähteet
Kachin

**Kachin** voi tarkoittaa seuraavia asioita:
*Kachin, osavaltio Myanmarissa
*katšin, Myanmarissa ja Kiinassa puhuttu kieli.
Cohiba Esplendidos

**Cohiba Esplendidos** on kuubalainen sikarimerkki. Sikarin pituus on 178 millimetriä, paksuus 18,65 millimetriä ja paloaika 2,5 tuntia. Tupakanlehtiä, joista sikari tehdään, kypsytellään kauemmin kuin yleensä sikareissa. 

## Lähteet
Chacal-luokka (tykkivene)

**Chacal-luokka** oli Ranskan laivaston kahdeksan tykkiveneen muodostama alusluokka. Dupuy de Lômen suunnittelemissa aluksissa oli kaksoispohjalla varustettu puinen runko ja kaksi prikitakiloitua mastoa.

## Alukset

## Lähteet
*

### Viitteet
Martinus

**Martinus** voi tarkoittaa seuraavia:

* Martinus, roomalainen miehen nimi

## Martinus-nimiset paavit
* Pyhä Martinus I, paavina 649–653
* Martinus IV (Simon de Brie), paavina 1281–1285
* Martinus V (Oddone Colonna), paavina 1417–1431

## Muita Martinus -nimisiä henkilöitä, Martinus etunimenä
* Martinus Brandal (s. 1960), norjalainen yritysjohtaja
* Martinus Fabri (k. 1400), alankomaalainen säveltäjä
* Martinus Grov (s. 1974), norjalainen jousiampuja 
* Martinus Gunnarsen (s. 2002), norjalainen laulaja, Marcus & Martinus -duon jäsen
* Martinus Olai, *Herra Martti* (k. 1585), Tukholman suomalaisen seurakunnan ensimmäinen tunnettu pappi, lainsuomentaja
* Martinus Osendarp (1916–2002), alankomaalainen pikajuoksija
* Martinus Stodius (1590–1675), suomalainen professori, teologi, filosofi ja Raamatun suomentaja
* Martinus Matthiae Teit, *Martti Teitti* (1510–1544), suomalainen kirkkoherra ja Ruotsin kruununperillisten opettaja 
* Martinus Toursilainen, *Pyhä Martinus*, *Pyhä Martti* (316–397), roomalainen legioonalainen, pyhimys
* Martinus J. G. Veltman (1931–2021), alankomaalainen fyysikko, Nobelin fysiikanpalkinnon saaja

## Martinus sukunimenä
* Quenten Martinus (s. 1991), curaçaolainen jalkapalloilija

## Muita merkityksiä

* Martinus, konserttitalo Vantaan Martinlaaksossa
* Marcus & Martinus, norjalainen poikaduo
Jätkän rakkaus

**Jätkän rakkaus** on Tulipunaruusujen studio-albumi vuodelta 1994

## Kappaleet
#
#
#
#
#
#
#
#
#
#
#
#

## Lähteet
Humppatusina

**Humppatusina** on Tulipunaruusujen studioalbumi vuodelta 1977

## Kappaleet
#
#
#
#
#
# (alkup. Minek a szöke ennekem)
#
#
# (alkup. Djadja vanja)
#
#
#

## Lähteet
Pygmaeocereus

***Pygmaeocereus*** on vähälajinen eteläamerikkalainen kaktuskasvisuku, joka on läheistä sukua ruostekaktuksille (*Haageocerus*).

## Tuntomerkit
Lajit ovat pienikokoisia, yksivartisia tai mätästäviä, usein tuskin maanpinnan yläpuolelle kohoavia kaktuksia, joilla on tavallisesti mehevät juuret. Varsi on pallomainen, vihreä, halkaisijaltaan yhdestä viiteen senttimetriä. Siinä on 8–15 uurretta, joiden väleissä on usein kyhmyjä. Areolit ovat pyöreitä tai pitkänomaisia ja villakarvaisia. Piikkejä niissä on useita, ja ne ovat tavallisesti erilaistuneet keski- ja säteittäispiikeiksi. Pituutta piikeillä voi olla puoli senttiä. Kasvit kukkivat yöllä, kukka on leveän suppilomainen, valkoinen ja kuusi senttimetriä leveä. Kukan tyvimalja on pitkä ja hoikka. Hedelmä on pallomainen tai päärynän muotoinen.

## Levinneisyys
Suku on kotoisin Perusta.

## Lajit
Lajeja suvussa on kolme:
* *Pygmaeocereus bieblii* (syn. *Haageocereus bieblii*)
* *Pygmaeocereus bylesianus* (syn. *Haageocereus bylesianus*)
* *Pygmaeocereus familiaris*

## Lähteet
* Anderson, E. F. 2001: The Cactus Family. - Timber Press. Portland Oregon. .

### Viitteet
Here Come the Golden Hearts

__NOTOC__
**Here Come the Golden Hearts** on Bluesoundsin kolmas ja viimeiseksi jäänyt studioalbumi, joka julkaistiin vuonna 1982.

## Kappaleet
;A-puoli
# 
# 
# 
# 
# 
**B-puoli**
# 
#  
# 
# 
# 

## Kokoonpano
* Dave Lindholm – kitara, laulu
* Ari Vaahtera – basso
* Zape Leppänen – rummut, lyömäsoittimet, taustalaulu
* Tapio Niemelä – kosketinsoittimet, taustalaulu

## Lähteet
* Albumi Finnmusic.netin tietokannassa
Yū Aoi

**Yū Aoi** ( *Aoi Yū*, s. 17. elokuuta 1985 Fukuokan prefektuuri, Japani) on japanilainen näyttelijä. 

## Valikoitu Filmografia
* *All About Lily Chou-Chou* (2001)
* *Gaichu* (2002)
* *[[Hana and Alice]]* (2004)
* *Letters from Nirai Kanai* (2005)
* *[[Honey and Clover]]* (2006, live-action)
* *Tekkon Kinkreet* (2006)
* *[[Hula Girls]]* (2006)
* *Rainbow Song* (2006)
* *[[Mushishi]]* (2007, live action)
* *Miyori no Mori* (2007, dublagem)
* *Welcome to the Quiet Room* (2007)
* *Don't Laugh at My Romance* (2007)
* *Tokyo!* (2008)
* *[[Rurōni Kenshin]]* (2012)
* ** (2013)

## Aiheesta muualla

* Viralliset Internet-sivut  
*
Kako

**Kako** on bantukieli, jota puhutaan Kamerunissa, Keski-Afrikan tasavallassa ja Kongon tasavallassa. Sitä puhuu äidinkielenään  ihmistä.

## Lähteet
Sandmeyer-reaktio

**Sandmeyer-reaktio** on kemiallinen reaktio, jossa aromaattinen diatsoniumsuola reagoi kupari(I)suolan läsnä ollessa muodostaen aromaattisen halogenidin tai nitriilin. Sandmeyer-reaktio on nimetty löytäjänsä sveitsiläisen kemistin Traugott Sandmeyerin mukaan joka raportoi reaktion vuonna 1884. Sandmeyer-reaktio on yksi käytetyimmistä tavoista valmistaa aryylihalogenideja.

## Reagenssit ja mekanismi
Elektrofiilina Sandmeyer-reaktioissa toimii aromaattinen diatsoniumsuola. Koska diatsoniumsuolat ovat hyvin usein epästabiileja, valmistetaan ne tyypillisesti *[[in situ]]* aniliinijohdannaisesta ja typpihapokkeesta. Reaktion nukleofiili on kupari(I)suola kuten kupari(I)kloridi, -bromidi tai -syanidi. Käytettäessä kloridisuolaa muodostuu aromaattinen kloridi, bromidisuola ja diatsoniumsuolan reaktiotuotteena muodostuu aryylibromidi ja kupari(I)syanidin käyttö johtaa bentsonitriilijohdannaiseen. Käytettäessä kupari(I)syanidia on reaktio suoritettava neutraalissa pH:ssa, jotta ehkäistään erittäin myrkyllisen vetysyanidin muodostuminen. Kupari(I)fluoridilla ja kupari(I)jodidilla reaktio toimii huonosti. Teollisuudessa kupari(I)suolan ja diatsoniumsuolan suhteena Sandmeyer-reaktioissa käytetään 1:10&ndash;1:5. Sandmeyer-reaktion sivutuotteina voi muodostua atsoyhdisteitä ja bifenyylijohdannaisia.

Sandmeyer-reaktion mekanismista ei ole täyttä varmuutta ja sille on esitetty useita mekanismeja. Yleisesti esitetyn mekanismin mukaan ensimmäisessä vaiheessa kupari(I)ioni pelkistää diatsoniumsuolan, jolloin muodostuu typpeä, CuX2-suola ja fenyyliradikaali. Seuraavassa vaiheessa fenyyliradikaali vastaanottaa halogeeni- tai syanidi atomin kupari(II)suolalta ja pelkistää sen takaisin kupari(I)suolaksi, jolloin reaktio on kuparisuolan katalysoima. Tuotteena muodostuu aromaattinen halogenidi tai nitriili. Toisen yleisesti esitetyn mekanismin mukaan Sandmeyer-reaktiossa tapahtuu hapettava additio ja muodostuu orgaaninen kupari(III)kompleksi, joka hajoaa luovuttaen halogeeniatomin aromaattiselle yhdisteelle.
:

## Lähteet

## Aiheesta muualla
Karakaktukset

**Karakaktukset** (*Quiabentia*) on eteläamerikkalainen kaktuskasvisuku, joka on sukua opuntioille (*Opuntia*).

## Tuntomerkit
Karakaktukset ovat puumaisia tai pensastavia kasveja, joilla on kiehkuroissa meheviä ja liereitä haaroja, joissa on möyheitä lehtiä. Ne ovat leveän soikeita tai lusikkamaisia, enintään seitsemän senttimetrin mittaisia. Areoleissa on väkäskarvoja (glokidioita) ja paljon piikkejä. Kukat kehittyvät varren kärkeen tai sen tuntumaan ja ovat avoinna päivällä. Kukka on kehältään ratasmainen, näyttävä, punainen tai vaaleanpunainen. Pohjuksessa on lehtiä, areoleja, glokidioita ja piikkejä. Hedelmä on pitkänomainen, mehevä ja tavallisesti sileä. Se sisältää kookkaita, litteitä ja vaipallisia siemeniä.

## Lajit ja levinneisyys
Karakaktuksia on kaksi lajia, joista kiehkurakarakaktus (*Quiabentia verticillata*) kasvaa Boliviassa, Paraguayssa ja Argentiinan luoteisosassa kuivilla alangoilla. *Quiabentia zehntneri* on puolestaan kotoisin Brasilian Bahiasta.

## Lähteet
* Anderson, E. F. 2001: The Cactus Family. – Timber Press. Portland, Oregon. .

### Viitteet

## Aiheesta muualla
* Finto: Kassu – Kasvien suomenkieliset nimet: ''Quiabentia''
* Suomen Lajitietokeskus: Karakaktukset – ''Quiabentia''
Kapteeni Nemo (albumi)

**Kapteeni Nemo** on samannimisen yhtyeen esikoisalbumi. Se julkaistiin vuonna 1986 levymerkillä Kräk!.

## Kappaleet
**A-puoli**
# 
#  
#  
# 
# 
# 
**B-puoli**
# 
#  
#  
#  
#  
# 

## Kokoonpano
* Markku Mustonen – laulu 
* Nono Söderberg – kitara
* Juha Tikka – basso
* Heikki Keskinen – saksofoni
* Jukka Tuovinen – saksofoni
* Pepa Päivinen – saksofoni
* Seppo Rauteva – rummut
* Tapio Niemelä – kosketinsoittimet

## Lähteet
*Albumi Fono.fi:in tietokannassa
Remo Ronkainen

**Remo Tapio Ronkainen** (s. 22. toukokuuta 1989 Helsinki) on suomalainen pappi sekä entinen nuorisopoliitikko ja laulaja.

Ronkainen työskentelee Suomen ev.lut kirkossa pastorina Helsingissä. Aikaisemmin hän on työskennellyt pastorina Turussa. Koulutukseltaan hän on teologian maisteri Helsingin yliopistosta.  

Ronkainen toimi vuosina 2015-16 KD Nuorten puheenjohtajana.  Vuonna kuntavaaleissa 2017 hän jäi varavaltuutetuksi Turussa. Ronkainen oli ehdolla Helsingistä vuoden 2015 eduskuntavaaleissa ja keräsi listalla kolmanneksi eniten ääniä. Hän luopui poliittisista luottamustoimista vuonna 2020 muutettuaan perheineen Helsinkiin. Hän on eronnut Kristillisdemokraattisesta puolueesta. 

Ronkainen vihittiin papin virkaan toukokuussa 2015. Sotilasarvoltaan hän on reservin yliluutnantti. Ronkainen toimi vuosien ajan pop-yhtye GFM:n laulajana. Yhtye julkaisi useita levyjä ja esiintyi ympäri Suomen sadoilla keikoilla. Gfm oli Suomen gospelkulttuurissa merkittävä yhtye 2010-luvulla.

## Lähteet